སློབ་སྦྱོང་ཚོགས་འདུའི་ཐོགཝང་ཡ་ཆིན་གྱིས་ལོ་རྒྱུས་ཀྱི་འབྱུང་རིམ་འཕྱུགས་པ་མེད་པར་ཁོང་དུ་ཆུད་པ་དང་རྩ་ཁྲིམས་ཀྱི་ནང་དོན་དང་ནུས་པར་རྒྱས་བཤད་གོ་བདེ་ཤེས་སླ་བ་བྱས་ཏེ་ཀྲུང་གོ་གསར་པའི་རྩ་ཁྲིམས་བཟོ་བའི་ལོ་རྒྱུས་དང་ད་ཆ་ལག་ལེན་བསྟར་བའི་རྩ་ཁྲིམས་བཟོ་བཅོས་ཀྱི་གནས་ཚུལ་ལ་ཕྱོགས་ཡོངས་ནས་གསེད་བཀྲོལ་བྱས་པ་མ་ཟད།ཁྲིམས་བཞིན་རྒྱལ་ཁབ་སྐྱོང་བའི་ལྷུ་ཚིགས་ཁག་ལ་ཕྱོགས་ཡོངས་ནས་སྐུལ་འདེད་བཏང་ནས་རྩ་ཁྲིམས་ལག་བསྟར་བྱ་རྒྱུར་ཤུགས་སྣོན་ཇི་ལྟར་རྒྱག་པར་འགྲེལ་བཤད་ཞིབ་ཕྲའང་བརྒྱབ་ཡོད།སྙན་སྒྲོན་ནང་རིགས་པའི་གཞུང་ལུགས་ཀྱི་ཆུ་ཚད་མཐོ་བ་དང་།ནང་དོན་ཟབ་པ།དོན་དངོས་དང་ཟུང་འབྲེལ་དམ་ཟབ་བཅས་བྱས་ཡོད་པ་དེས་ལྗོངས་ཡོངས་ཀྱི་རིམ་ཁག་འགོ་ཁྲིད་ལས་བྱེད་པར་ད་ཐེངས་རྩ་ཁྲིམས་ལ་བཟོ་བཅོས་བརྒྱབ་པའི་དོན་སྙིང་གལ་ཆེན་དང་བརྗོད་དོན་སྙིང་པོར་གོ་བ་གཏིང་ཟབ་ལེན་པ་དང་འཕྱུགས་པ་མེད་པར་ཁོང་དུ་ཆུད་པ་བྱས་ནས་རྩ་ཁྲིམས་སློབ་སྦྱོང་དྲིལ་བསྒྲགས་དང་ལག་བསྟར་བྱ་རྒྱུར་དམ་འཛིན་ཡག་པོ་བྱས་ཏེ་དུས་རབས་གསར་པར་ཕྱོགས་ཡོངས་ནས་ཁྲིམས་བཞིན་བོད་སྐྱོང་བར་སྐུལ་འདེད་གཏོང་ཆེད་བློ་སྒོ་འབྱེད་པ་དང་ཁྲིད་སྟོན་གྱི་ནུས་པ་གལ་ཆེན་ལྡན་ཡོད་པ་རེད།